СОФИЯ, (ВМ) – На 6 ноември българското правителство е взело решение за закупуване на два миночистачи-търсачи (ловци) на мини тип Tripartite (холандското обозначение тип Alkmaar) от излишъците на ВМС на Нидерландия.

Прочети още: България чака оферти за корабите, бронираните машини догодина

Стойността на сделката е 2 395 000 евро (с ДДС), а корабите са строени през 1980 г. Правителството упълномощава военния министър Красимир Каракачанов да подпише междуправителствено споразумение за закупуване на двата миночистачи за ВМС на България.

Към момента ВМС на България вече разполагат с един тралчик от този клас Tripartite. Това е закупеният по споразумение от 2004 г. от белгийския ВМФ кораб М 922 Myosotis, който след ремонт от 2009 г. е в състава на българския военен флот с името „Цибър“ (борден номер „32“).

600-тоните миночистачи-търсачи на мини са се строили през 1980-те години по съвместен френско-белгийски-холандски проект Tripartite. Общо са построени 15 кораба от този клас за ВМС на Нидерландия и по десет за ВМС на Франция и Белгия.

Прочети още: МТГ Делфин, Люрсен и Финкантиери са подали оферта за построяването на два български патрулни кораба

Към момента на въоръжение във ВМС на Холандия са останали шест миночистачи от този тип, а в тези на Белгия – пет. Те ще бъдат заменени през 2024-2025 г. с нови по-големи миночистачи-търсачи на мини, които ще бъдат построени от консорциума Belgium Naval & Robotics.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Пан.бг